নিষেধাজ্ঞা সত্ত্বেও তেলের নতুন ক্রেতা পেয়েছে ইরান
ইরানের বিরুদ্ধে মার্কিন যুক্তরাষ্ট্রের নিষেধাজ্ঞা সত্ত্বেও তেলের নতুন ক্রেতা খুঁজে পেয়েছে তেহরান। একথা জানিয়েছেন ইরানের উপ-বাণিজ্য ও আন্তর্জাতিকবিষয়ক মন্ত্রী আমির হোসেইন জামানিয়ান।







তিনি বলেন, ইরানের প্রতিযোগিতাপূর্ণ বাজার ও বেশি লাভের আশায় উল্লেখযোগ্যভাবে ইরানি তেলের ক্রেতা বেড়ে গেছে। তবে তিনি কোনো দেশের নাম উল্লেখ করেননি। খবর এনডিটিভি




গত বছর মার্কিন যুক্তরাষ্ট্র পরমাণু চুক্তি থেকে সড়ে যায়। পরে তারা ইরানের ব্যাংকি ও জ্বালানি খাতের ওপর নিষেধাজ্ঞা আরোপ করে। পরবর্তীতে আটটি দেশের জন্য তেল আমদানির ওপর নিষেধাজ্ঞা শিথিল করে।
ইরানি মন্ত্রী বলেন, ভারত, জাপান, দক্ষিণ কোরিয়াসহ যেসব দেশকে ইরান থেকে তেল নেয়ার জন্য আমেরিকা ছাড় দিয়েছে সেসব দেশ ওয়াশিংটনের সঙ্গে সহযোগিতা করে যাচ্ছে এবং তারা এক ব্যারেল তেলও ইরান থেকে বেশি নিতে চাইছে না।
ইরানের তেল বাজারের পরিস্থিতি ব্যাখ্যা করে জামানিয়ান বলেন, দেশের তেল মন্ত্রণালয় নিষেধাজ্ঞা মোকাবেলা করার জন্য সর্বশক্তি নিয়োগ করেছে। তেল বিক্রির বিষয়টি এখন মন্ত্রণালয়ের অগ্রাধিকার তালিকায় রয়েছে এবং আমরা তেলের বাজার ধরে রাখার চেষ্টা করছি।

ইরানের বিরুদ্ধে মার্কিন যুক্তরাষ্ট্রের নিষেধাজ্ঞা সত্ত্বেও তেলের নতুন ক্রেতা খুঁজে পেয়েছে তেহরান। একথা জানিয়েছেন ইরানের উপ-বাণিজ্য ও আন্তর্জাতিকবিষয়ক মন্ত্রী আমির হোসেইন জামানিয়ান।